burgasdotpro/wikipedia huggingface dataset:
Škola úžitkového výtvarníctva

Škola úžitkového výtvarníctva môže byť:
Lucerna

Lucerna môže byť:
Podsvetie

Podsvetie môže byť
Sherlock Holmes

Sherlock Holmes je fiktívna literárna postava detektíva, ktorá sa prvýkrát objavila v roku 1887 v románe Štúdia v červenom. Vymyslel ho škótsky spisovateľ sir Arthur Conan Doyle, ktorý o ňom napísal 4 romány a 56 poviedok. Ako inšpirácia mu poslúžila osoba doktora Josepha Bella. Po "Štúdii v červenom" publikoval Doyle román Podpis štyroch ("The Sign of Four", 1890), a potom niekoľko poviedok, ktoré neskôr zaradil do zbierky Dobrodružstvá Sherlocka Holmesa. V roku 1902 vydal román Pes baskervillský ("The Hound of the Baskervilles"), ktorý sa stal najznámejším Holmesovým dobrodružstvom.
Charakteristika.
Sherlock Holmes je jeden z najslávnejších fiktívnych detektívov na svete. Mal brata Mycrofta. Býval na Baker Street 221b v Londýne s doktorom Watsonom. Neskôr sa Watson od neho odsťahoval k manželke Mary Morstanovej. Holmes mal všestranné záujmy, napr. hru na husliach, chemické pokusy, streľbu z revolvera a box. Podľa Watsona bol 180 cm vysoký, chudý, mal prenikavé oči a tenký orlí nos. Známy je tiež svojou fajkou a cestovnou čiapkou s dvomi šiltmi. Jeho úhlavný nepriateľ bol profesor Moriarty. Ten sa objavil v príbehoch "Posledný problém" (1893) a "Údolie hrôzy" (1915).
Sherlock Holmes vo filme.
William Gillette (1853 – 1937) bol prvý herec, ktorý preslávil postavu Sherlocka Holmesa. V priebehu svojej kariéry stvárnil rolu slávneho detektíva pravdepodobne 1400-krát.
Prvým farebným filmom o Holmesovi bol Pes baskervillský (1959) v réžii Terenca Fishera.
Známym predstaviteľom Sherlocka Holmesa je aj Jeremy Brett, ktorý detektíva stvárnil v mnohých televíznych epizódach v seriáli Sherlock Holmes natáčaných v rokoch 1984 – 1994.
Najnovším Holmesom vo filme je Robert Downey Jr. vo filmoch režiséra Guya Ritchieho Sherlock Holmes z roku 2009 a Sherlock Holmes: Hra tieňov z roku 2011.
Televízia BBC uviedla v roku 2010 svoj vlastný seriál Sherlock, ktorý známeho detektíva preniesol do súčasnej modernej doby. Holmesa stvárňuje Benedict Cumberbatch, Watsona Martin Freeman. Seriál má trinásť 90-minútových epizód. Mark Gatiss však vyjadril svoje nádeje, že pre seriál vyjde ešte jeden film.
Thomas Savery

Thomas Savery (asi 1650 Devon – 1715) je anglický vynálezca, jeden z tvorcov prvých parných strojov. 
Vychádzajúc z objavov Denisa Papina, nechal si 2. júla 1698 patentovať prvý parný stroj. Stroj slúžil na čerpanie vody z baní. Neskôr ho zdokonalil v spolupráci s Thomasom Newcomenom. 
Na ich priekopnícke dielo neskôr priamo nadviazal James Watt.
Thomas Newcomen

Thomas Newcomen (* 24. február 1664, Dartmouth, Spojené kráľovstvo – † 5. august 1729, Londýn) bol anglický kováč a vynálezca, tvorca prvých parných strojov. 
V roku 1712 zostrojil so svojim spoločníkom Thomasom Saveryom atmosférický parný stroj na čerpanie vody z baní. Do roku 1733, kým vypršal patent, zostrojil takých strojov viac ako sto. 
Jeho stroj bol vzorom pre neskoršie dielo Jamesa Watta.
Transept

Transept je priečna chrámová loď slúžiaca na oddelenie presbytéria od hlavnej chrámovej lode. 
Prvýkrát bola použitá v ranokresťanskej bazilike na rozšírenie priestoru pre stúpajúci počet predstavených cirkvi, ktorým už nestačilo presbytérium. Bazilika s transeptom a apsidou získala pôdorys v tvare písmena T. Neskôr, v predrománskej architektúre, bol medzi transept a apsidu vložený ďalší priestor, ktorý tvoril chór (presbytérium). Stavba tak získala pôdorys v tvare latinského kríža. Miesto, kde sa hlavná a priečna loď pretínajú, sa nazýva jednoducho kríženie. Priečna loď má obvykle rovnakú výšku a šírku ako hlavná loď. Aj transept môže byť vybavený bočnými loďami. Dĺžka transeptu presahuje šírku chrámovej lode. Vyústenie hlavnej lode do transeptu býva zdôraznené triumfálnym oblúkom. Na priečeliach transeptu (južnom a severnom, ak je kostol orientovaný) bývajú spravidla umiestnené vchody s rozmernými portálmi. Tie väčšinou slúžili kapitule či príslušníkom konventu, zatiaľ čo západný vchod do lode bol určený laickým účastníkom bohoslužieb.
Transept je doložený už v 4. storočí u baziliky sv. Petra vo Vatikáne.
Pes baskervillský

Pes baskervillský () je detektívny román od sira Arthura Conana Doyla.
Vystupuje v ňom jeho slávny detektív Sherlock Holmes. Prvýkrát bol publikovaný v "The Strand magazine" od augusta 1901 do apríla 1902. Prvá filmová verzia pochádza z roku 1914. K románu Doyla inšpiroval výlet do Devonshiru a v románe využil tiež miestnu legendu o sídle kde strašil prízračný pes. Príbeh ilustroval britský ilustrátor Sidney Paget. Rozprávačom je doktor Watson, Holmesov priateľ a spoločník. 
Príbeh je sčasti rozprávaný formou denníka.
Filmové adaptácie.
Najnovšia filmová verzia je z roku 2002, v ktorej Holmesa hral Richard Roxburgh a doktora Watsona Ian Hart.
Ďalšie filmové adaptácie pozri v článku Pes baskervillský (rozlišovacia stránka) a The Hound of the Baskervilles.
Lamačský tunel

Lamačský tunel je názov dvoch železničných tunelov v Bratislave.
"Lamačský tunel č.I" (starý tunel) bol prvý železničný tunel na Slovensku a v celom bývalom Uhorsku a jeden z najdlhších železničných tunelov svojej doby. Stavať sa začal v roku 1844, v súvislosti s výstavbou trate Bratislava-Viedeň. Výstavbu realizoval podnikateľ Felix Tallachini, stavalo sa rakúskou sústavou. Pôvodne bol plánovaný ako dvojkoľajový, jeho dĺžka bola 704 metrov, neskôr bola skrátená na 592,5 metrov, pretože trať Viedeň-Bratislava bola predĺžená do Budapešti a bola postavená priebežná stanica. Otvorený bol v roku 1848. Lamačský tunel č.1 bol elektrifikovaný v roku 1967, Lamačský tunel č.2 bol elektrifikovaný v roku 1969. 
"Lamačský tunel č.II" (nový tunel) je tunel, ktorý sa začal raziť v roku 1900 a dokončený bol v roku 1902. Razil sa anglickou metódou. Jeho dĺžka je 595,61 m. Raziť sa začal preto, lebo rozšírenie starého tunela na dvojkoľajný by trvalo asi 6 rokov prác, preto sa rozhodlo pre výstavbu úplne nového tunela. Je elektrifikovaný striedavou napájacou sústavou 25 kV 50 Hz.
Majstrovstvá sveta v atletike 2009 – Beh na 200 m mužov

Beh na 200 metrov mužov bola jedna z 24 mužských disciplín na Majstrovstvách sveta 2009 v Berlíne. Súťažilo sa na Olympijskom štadióne v dňoch 18. a 20. augusta.
Provincia (Dominikánska republika)

Dominikánska republika sa administratívne skladá z 31 provincií a jedného "Distrito Nacional"hlavného mesta Santo Domingo.
Návrat Sherlocka Holmesa

Návrat Sherlocka Holmesa () je zbierka trinástich detektívnych príbehov, ktoré napísal škótsky spisovateľ sir Arthur Conan Doyle. Vo všetkých príbehoch vystupujú detektív Sherlock Holmes a jeho pomocník doktor Watson. Pôvodne vychádzali v "The Strand Magazine" v rokoch 1904-1905. Prvé britské knižné vydanie je z roku 1905.
Václavské námestie

Václavské námestie () môže byť:
John Watson (Sherlock Holmes)

Doktor John Watson alebo "Dr. John H. Watson" je fiktívna postava vymyslená Arthurom Conanom Doyleom. Je to najlepší priateľ a zároveň životopisec slávneho detektíva Sherlocka Holmesa. Watson je rozprávačom takmer všetkých Holmesových príbehov. Dva totiž rozpráva sám Holmes a dva sú rozprávané v 3. osobe. Watson a Holmes podľa Doyleovych poviedok bývali v rokoch 1881 - 1904 vo viktoriánskom dome na Baker Street. 
Postava Doktora Watsona bola viackrát sfilmovaná a stvárnili ju napríklad: Martin Freeman, Jude Law, Edward Hardwicke, David Burke, André Morell, Nigel Bruce, Kenneth Welsh, Vitalij Solomin a Earle Cross.
Azua

Azua je provincia Dominikánskej republiky, ležiaca na juhozápade krajiny.
Z archívu Sherlocka Holmesa

Z archívu Sherlocka Holmesa () je zbierka dvanástich detektívnych príbehov, ktoré napísal Arthur Conan Doyle. Pôvodne boli uverejňované v "The Strand Magazine" v rokoch 1921 – 1927. V roku 1927 boli vydané knižne v náklade 15 160 výtlačkov. Príbehy ilustrovali rôzni ilustrátori, napr. Frank Viles, Howard K. Elcock a Frederic Dorr Steele.
Podpis štyroch

Podpis štyroch () je detektívny román od Arthura Conana Doyla. Vystupuje v ňom jeho slávny detektív Sherlock Holmes. Prvýkrát bol vydaný v Lippincottovom magazíne v roku 1890. V tom istom roku bol vydaný aj knižne. Pri riešení tohto prípadu pomáha detektívovi stopovací pes s menom Toby.
Piestový kompresor

Piestový kompresor je kompresor, ktorého podstatnou časťou je piest vykonávajúci priamočiary vratný pohyb vo valci. Patrí do podskupiny objemových kompresorov. Pri pohybe piesta vo valci sa plyn postupne nasáva, stláča a vytláča. Ventily, ktoré plyn prepúšťajú do valca a z valca pracujú samočinne, na základe rozdielu tlakov.
Geometrické pomery.
Piest kompresora má zvyčajne kruhový prierez. Vo valci sa pohybuje medzi doma polohami, ktoré sa nazývajú horná úvrať - priestor nad piestom je najmenší a dolná úvrať - priestor nad piestom je najväčší. Vzdialenosť medzi úvraťami sa nazýva zdvih, a objem valca medzi úvraťami zdvihový objem. Pri polohe piesta v hornej úvrati zostáva nad piestom určitý priestor, ktorý sa nazýva "škodlivý". Je to preto, že čím je tento priestor väčší, tým má kompresor nižšiu účinnosť.
Opis pracovného cyklu.
Nasledujúci opis cyklu využíva zjednodušenia a idealizáciu prebiehajúcich procesov. Pri polohe piesta v dolnej úvrati (1) je priestor valca naplnený plynom o tlaku približne zodpovedajúcom tlaku pred nasávacím ventilom. Oba ventily sú uzavreté. Za výtlačným ventilom je vyšší tlak. Piest sa začne pohybovať k hornej úvrati a náplň valca sa začne stláčať. Pri predpoklade vysokej rýchlosti stláčania, sa môže proces zjednodušiť na adiabatický dej. Niekde medzi úvraťami (2) dosiahne tlak vo valci rovnakú úroveň ako tlak vo výtlačnom potrubí. Akékoľvek ďalšie nepatrné zvýšenie tlaku spôsobí otvorenie výtlačného ventilu čím sa prepojí priestor valca s výtlačným potrubím. Pri ďalšom pohybe piesta k hornej úvrati (3) dochádza k izobarickému vytláčaniu stlačenej náplne. Po dosiahnutí hornej úvrate piest zmení smer pohybu a priestor nad ním sa začne zväčšovať. Tlak vo valci začne klesať čo má za následok uzavretie výtlačného ventilu. Piest sa pohybuje ďalej k dolnej úvratí a plyn uzavretý v škodlivom priestore sa začne rozpínať, opäť je možné uvažovať zjednodušene o adiabatickom procese. V bode (4) sa tlak vo valci vyrovná s tlakom v nasávacom potrubí, otvorí sa nasávací ventil a do valca začne izobaricky prúdiť plyn, až kým sa valec nedostane do dolnej úvrate.
Z uvedeného vyplýva, že vplyvom škodlivého priestoru sa na vytláčanie plynu nevyužije celý zdvihový objem kompresora. Čím je škodlivý priestor väčší a čím je vyšší pomer výtlačného a nasávacieho tlaku, tým viac sa bod (4) posunie bližšie k dolnej úvrati a do valca sa nasaje menej novej náplne.
Pri práci reálneho kompresora nie je možné zamedziť prestupu tepla do stien valca preto sú vyššie popísané adiabatické procesy v skutočnosti polytropické s premenlivým exponentom. Na začiatku kompresie je plyn chladnejší ako steny pracovného priestoru, ohrieva sa od nich, exponet polytropy je väčší ako Poissonova konštanta. Ku koncu kompresie je teplejší, odovzdáva teplo stenám a exponent je menší. Podobne sa plyn dodatočne ohrieva aj vo fáze plnenia valca. Ani vodorovné čiary nasávania a vytláčania nie sú v skutočnosti rovné, ale vplyvom dynamických efektov prúdenia plynu dochádza ku kolísaniu tlaku.
Hercule Poirot (fiktívna postava)

Hercule Poirot je fiktívna postava belgického detektíva. Vymyslela ho britská spisovateľka Agatha Christie. Vystupuje v 33 románoch a 51 poviedkach. Prvým prípadom Hercula Poirota je "Záhada na zámku Styles" (1920) a posledným "Opona" (1975). Známym predstaviteľom Hercula Poirota je britský herec David Suchet.
Pri objasňovaní prípadov pomáha Poirotovi jeho spoločník a priateľ kapitán Arthur Hastings. Ten sa objavil v 8 románoch ("Záhada na zámku Styles", "Vražda na golfovom ihrisku", "Veľká štvorka", "Smrť na myse", "Vraždy podľa abecedy", "Smrť lorda Edgwara", "Nemý svedok" a "Opona" a 26 poviedkach (napr. "Záhada v Market Basingu", "Dáma so závojom" atď.). V niekoľkých prípadoch vystupuje aj vrchný inšpektor James Japp zo Scotland Yardu, napr. "Smrť v oblakoch" a v iných.
VSŽ Košice v sezóne 1994/1995

Sezóna 1994/95 bola pre VSŽ Košice druhou sezónou v najvyššej slovenskej hokejovej súťaži. V tejto sezóne sa klub prebojoval až do finále, v ktorom zvíťazil nad svojim najväčším konkurentom z Trenčína v opakovanom finále z ročníka 1993/94 zvíťazili Košice 3:0 na zápasy.
Výsledky zápasov.
Play-off.
Štvrťfinále.
Hralo sa na tri víťazné zápasy.
Finále.
Košice vo finále porazili rivalov z Dukly Trenčín 3:0 a po finále z minulej sezóne získali titul Majstra Slovenskej Republiky.
A.A.S. GmbH, Forschungsgesellschaft für Archäologie, Astronautik und SETI

A.A.S. GmbH, Forschungsgesellschaft für Archäologie, Astronautik und SETI (skratka "A.A.S." = Archäologie, Astronautik und SETI) je švajčiarsky podnik (spoločnosť s ručením obmedzeným), založený v roku 1998, na výskum prehistorických a historických kontaktov ľudí s mimozemšťanmi. Jeho konateľom je Erich von Däniken. Tlačový orgán sa nazýva Sagenhafte Zeiten. 
Americká sekcia podniku sa nazýva A.A.S. R.A. - Archaeology, Astronautics and SETI Research Association, jej riaditeľmi sú Giorgio A. Tsoukalos a Ulrich Dopatka. Tlačový orgán sa nazýva Legendary Times.
Podnik vznikol v roku 1998 ako nástupca známej Ancient Astronaut Society založenej 14. septembra 1973 chicagským advokátom Dr. Genom Montagueom Phillipsom. Jej tlačový orgán sa volal Ancient Skies.
HC Košice v sezóne 1994/1995

HC Košice v sezóne 1994/95 hrali v poradí druhú sezónu druhého ročníka najvyššej slovenskej hokejovej súťaži. 
Trénermi HC Košice aj naďalej ostal Ján Selvek s Vincentom LukáčomPrognózy pred sezónou boli také, že sa v tejto sezóne vo finále opäť stretnú "oceliari" z Košíc a obhajcovia titulu "vojaci" z Trenčína.
Oba tímy sa pred sezónou stretli na novovytvorenom trenčianskom turnaji Rona Cupe. HC Košice na tomto turnaji obsadili posledné 4. miesto, dukla tento turnaj vyhrala.
V priebehu základnej časti mala Dukla Trenčín vo vzájomných zápasoch výsledkovo navrch, keď 3 zápasy nad košičanmi vyhrala a v 1 zápase sa zrodila remíza 2:2.
Po 36. kolách, čiže po skončení základnej časti sa dukla takisto umiestnila pred Košickým HC, keď celú základnú časť vyhrala a do play-off išla z najvýhodnejšej pozície. HC Košice skončili po základnej časti na druhom mieste, spolu s Duklou Trenčín mala najlepšiu ofenzívu, keď oba celky strelili v základnej časti 188 gólov.
Do štvrťfinále play-off boli košiciam prisúdení hokejisti ZPA Prešov. V prvom východoslovenskom play-off derby HC Košice porazili svojho severnejšieho súpera 3:0 na zápasy so skóre 20:5 a postúpili do semifinále.
V semifinále sa proti mužstvu Košíc postavil rival z hlavného mesta bratislavský Slovan. HC Košice v prvom zápase ukázali svoju silu naplno, keď vyhrali 11:1. Celú sériu vyhrali takisto 3:0 na zápasy s ešte suvereneším skóre ako proti Prešovu 22:3.
Vo finále sa všetky prognózy naplnili, keď sa po roku stretli opäť HC Košice s hokejistami Dukly Trenčín. HC Košice finálovú sériu vyhrali 3:0 na zápasy so skóre 14:8 a revanšovali sa trenčanom za predošlého finále.
HC Košice sa stali prvýkrát vo svojej histórii majstrom Slovenska. Vlastimil Plavucha útočník HC Košice sa stal so 47 gólmi najlepším strelcom ligy. Košice prešli play-off ako valec so skóre 56:16 a v play-off neprehrali ani jeden zápas čo sa v histórii ligy nepodarilo zatiaľ nikomu.
Z ligy vypadla HK Spišská Nová Ves.
Sezóna.
Káder.
Tréneri
Liga.
Herný systém.
Ligu hralo 12 klubov, kde každý s každým odohral 2 zápasy vonku a 2 zápasy doma.
Zápasy Základnej časti.
Výsledky upravil www.hckefans.blog.cz
Hrubým písmom sú označené zápasy hrané Doma
Play-off.
Pavúk.
"*výsledky sú uvádzané ako počet víťazných zápasov v sérii, ktorá sa hrala na 3. víťazné zápasy"
Dopravná účinnosť

Dopravná účinnosť je účinnosť, ktorá sa používa na hodnotenie piestových kompresorov. Je to pomer hmotnostného množstva vytlačeného plynu, k hmotnosti plynu zodpovedajúcej zdvihovému objemu prvého stupňa kompresora pri tlaku a teplote v nasávacom hrdle kompresora. Dopravná účinnosť zohľadňuje úniky plynu pri nasávaní a kompresii netesnosťami nasávacieho ventilu a piesta. Zohľadňuje tiež vplyv ohrievania nasávaného vzduchu od horúcich stien valca. Klesá so zvyšujúcim sa výtlačným tlakom.
Dopravná účinnosť sa označuje znakom ηd. V porovnaní s objemovou účinnosťou pre rovnaký stroj je nižšia o 4% až 10%.
The Sign of Four

The Sign of Four môže byť:
John Watson

John Watson môže byť:
Archeologické múzeum

Archeologické múzeum môže byť:
na Slovensku:
v Bulharsku:
v Chortátsku:
Pes baskervillský (rozlišovacia stránka)

Pes baskervillský môže byť:
Freescale 68HC12

68HC12 (skrátene 6812, alebo HC12) je rodina 16-bitových mikrokontrolérov produkovaných firmou Freescale Semiconductor. Na trh boli uvedené v polovici deväťdesiatych rokov ako vylepšené architektúra rodiny mikrokontrolérov Freescale 68HC11. Programy napísané pre HC11 sú obvykle kompatibilné s HC12. HC12 navyše obsahuje niekoľko extra inštrukcií. Prvé deriváty rodiny 68HC12 mali maximálnu rýchlosť vnútornej zbernice 8MHz a veľkosť internej pamäte FLASH do 128 kB.
Architektúra 68HC12.
Tak isto ako 68HC11 aj 68HC12 obsahuje 2 8-bit akumulátory A and B (spolu predstavujú jeden 16-bitový akumulátor D, keď A a B sú radené kaskádne, čo umožňuje spracovanie inštrukcií, ktoré vyžadujú 16 bitové dáta, alebo adresu), 2 16-bitové registre X a Y, 16-bitová programový čítač (PC – Program Counter), 16-bit ukazovateľ zásobníka (SP – Stack Pointer) a 8 bitové stavové slovo CCR - Condition Code Register.
Deriváty HCS12/MC9S12.
Začiatkom roku 2000 bola rodina rozšírená o deriváty derivátov MC9S12, ktorá je schopná pracovať do frekvencie internej zbernice 25 MHz a obsahuje internú pamäť FLASH do veľkosti 512 kB.
MC9S12NE64 bol uvedený na trh v roku 2004 ako "prvý priemyselný jednočipový fast-Ethernet Flash mikrokontrolér." Pracuje s vnútornou frekvenciou zbernice 25 MHz. Obsahuje 64 kB FLASH EEPROM , 8 kB internej RAM, a Ethernet 10/100 Mbit/s controller.
MC9S12UF32 je mikrokontrolér, ktorý obsahuje USB 2.0 sériové rozhranie spolu s integrovanou fyzickou vrstvou USB 2.0. Je schopný pracovať na USB zbernici ako HOST. 
Navyše obsahuje:
MC9S12P sa pripravuje.
Deriváty MC9S12X.
MC9S12XDP512 bol uvedený na trh v roku 2004 a stal sa predstaviteľov rodiny mikrokontrolérov MC9S12XD a obsahom periférii pokrýva mikrokontroléry S12XD, S12XB a S12XA. Pracuje do maximálnej frekvencie vnútornej zbernice 40 MHz. Obsahuje koprocesor nazývaný XGATE. XGATE je schopný spracovávať užívateľov vybrané prerušenia paralelne s CPU a tým razantne zvyšuje výkonnosť procesora XGATE je procesor typu RISC pracujúci na dvojnásobnej frekvencii vnútornej zbernice. (Max. 80MHz). 
Ďalšími podstatnými rozdielmi oproti klasickým HCS12 sú:
CPU navyše obsahuje niekoľko nových inštrukcií, ktoré zvyšujú výkonnosť.
V máji roku 2006 Freescale uviedol na trh MC9S12XEP100 ako ďalšie rozšírenie rodiny S12X. 
Hlavnými prínosmi sú:
MC9S12XS sa pripravuje.
Oxid dusičný

Oxid dusičný (N2O5) je jeden z piatich oxidov dusíka.
Za obyčajných podmienok je oxid dusičný bezfarebná, na vzduchu rozplývajúca sa tuhá látka. Pri teplote 30 stupňov Celzia sa rozkladá (sublimuje). Pripravuje sa dehydratáciou kyseliny dusičnej: 2HNO3 + P2O5 = N2O5 + 2HPO3. Je anhydridom kyseliny dusičnej. S vodou vytvára kyselinu dusičnú: N2O5 + H2O = 2HNO3.
Oxid dusitý

Oxid dusitý (N2O3) je jeden z piatich oxidov dusíka. Je anhydridom kyseliny dusitej. Za normálnych podmienok je to nestála plynná látka, t.t. −102 °C, t.v. 3,5 °C. V kvapalnom stave je tmavomodrý. Rozkladá sa podľa rovnice:
Posteľ

Posteľ sa v prevažnej väčšine domácností nachádza v spálni. Skladá sa z matracu, posteľného rámu, vankúšov, perín a posteľnej bielizne. V posteli sa spáva.
Veľkosti postelí.
Veľkosti v Európe (okrem Spojeného kráľovstva).
V nasledujúcej tabuľke sú štandardné rozmery postelí v Európe. Tieto rozmery sa používajú vo všetkých krajinách Európy okrem Spojeného kráľovstva.
Pilot Pen Tennis 2009

Pilot Pen Tennis 2009 je spoločný tenisový turnaj mužov a žien, ktorý sa koná v dňoch od 23. augusta do 29. augusta 2009 na otvorených dvorcoch s tvrdým povrchom v americkom New Havene. 
Víťazi.
Dvojhra mužov.
 Fernando Verdasco vs. Sam Querrey  6-4, 7-66 
Dvojhra žien.
 Caroline Wozniacka vs. Jelena Vesninová  6-2, 6-4 
Štvorhra mužov.
 Julian Knowle / Jürgen Melzer vs. Bruno Soares / Kevin Ullyett  6-4, 7-63 
Štvorhra žien.
 N. Llagosterová Vivesová / M. J. Martínezová Sánchezová vs. Iveta Benešová / Lucie Hradecká  6-2, 7-5
Hans Sachs

Hans Sachs (* 5. november 1494 Norimberg – † 19. január 1576) bol nemecký básnik, skladateľ, dramatik, obuvník a významný meistersinger.
Životopis.
Otec Hansa Sachsa bol krajčír. Sachs v Norimbergu navštevoval významnú latinskú školu. V 14 rokoch sa stal obuvníckym učňom. Po vyučení v 17 rokoch sa vydal na „Wanderjahre“, čo znamenalo, vandrovať po mnohých mestách Nemecka. Neskôr sa rozhodol stať meistersingerom v Innsbrucku (písal sa rok 1513). V tom istom roku sa stal aj meistersingerom v Mníchove. Tu sa zdokonaľoval v básnickom umení až do roku 1516, kedy sa natrvalo usadil v Norimbergu a zostal tu až do konca svojho života. 
1. septembra 1519 sa oženil s Kunigundou Creutzerovou (1502 – 1560). Po jej smrti sa 2. septembra 1561 oženil znovu s mladou vdovou Barbarou Harscherovou. Z prvého manželstva mal päť dcér a dvoch synov, ale všetci zomreli skôr ako Sachs. S druhou manželkou prišlo na svet šesť detí. Norimbergské obdobie sa považuje za jeho najtvorivejšie, pričom písal najmä divadelné hry s komediálnym obsahom (O figliarovi Eulenspieglovi), alebo tragédie (O doktorovi Faustovi). Na konci života výrazne podporoval reformátora Martina Luthera, avšak protestantom sa nikdy nestal.
Dielo.
Sachs písal svoje diela jedinečným „knittel“ veršom, ktorý aj sám vymyslel. Dnes je knittel verš málo známy, ale v stredoveku ho prebralo mnoho básnikov. Sachsove diela sú zábavné, no s vysokou morálnou kvalitou. Písal najmä :
Mužská dvojhra na Pilot Pen Tennis 2009

Mužská dvojhra na Pilot Pen Tennis 2009 sa hrala ako súčasť Pilot Pen Tennis 2009 od 23. augusta do 29. augusta 2009. Titul získal Španiel Fernando Verdasco, ktorý vo finále porazil Američana Sama Querreyho 6-4 7-66. Bol to jeho 3. titul v dvojhre na okruhu ATP.
Košický zlatý poklad

Košický zlatý poklad je komplex 2 920 zlatých mincí, troch zlatých medailí a zlatej renesančnej reťaze objavený pri kopaní základov budovy finančného riaditeľstva na Hlavnej ulici č.68 v Košiciach v roku 1935. Unikátna zbierka z obdobia 15. až 17. storočia je vo svojej nepoškodenej podobe od doby nálezu jedným z najväčších zlatých pokladov na svete.
Skladba pokladu.
Poklad bol uložený do renesančnej medenej schránky v tvare bochníka, ktorá sa skladá z dvoch do seba zapadajúcich mís. Vrchná misa je zdobená rytým loveckým motívom.
Mohutná renesančná reťaz je dlhá 2,14 metra a ťažká 590 gramov.
Nález obsahuje tri zlaté medaily. Dve z rokov 1526 a 1544 s motívom na kráľa Ľudovíta II. Najvzácnejšia je tretia z roku 1541. Je dielom Krištofa Füssa a je jazdeckou medailou kráľa Ferdinanda I.
Medzi mincami sa vyskytuje jedna, ktorá nezapadá do súboru ostatných súdobých mincí. Je ňou pravdepodobne antická trácka minca. Môže to však byť aj jej keltská napodobenina.
Ostatné súdobé mince sú jednak domácej (Uhorsko, Sedmohradsko), jednak zahraničnej proveniencie (Holandsko, Čechy, Sliezsko, Rakúske krajiny, Nemecko, Poľsko, Taliansko, Švédsko a Španielsko). Pochádzajú až z osemdesiatich rôznych európskych mincovní. 
Počet mincí jednotlivých štátov, resp. osobitných teritórií:
Pôvod pokladu.
Najmladšia minca pokladu pochádza z kremnickej mincovne z roku 1679. Podľa toho, ako aj podľa vtedajšej politickej situácie v Košiciach, sa dá uschovanie pokladu datovať do rokov 1680-1682. Bolo to obdobie rozmachu kuruckého hnutia v Hornom Uhorsku, ktorého vodca Imrich Tököli sa pokúšal dobyť Košice. To sa mu podarilo v roku 1682. Podľa skladby mincí pokladu sa dá usudzovať, že jeho majiteľom bola zámožná postava - prívrženec Habsburgovcov. Svedčí o tom aj miesto ukrytia pokladu pred povstalcami - administratívna budova Spišskej komory na Hlavnej ulici (dnes číslo 68), hlavná finančná inštitúcia s pôsobnosťou pre Horné Uhorsko. Majiteľ cennosti ukryl zo strachu pred odcudzením pod podlahu pivnice.
Osudy pokladu.
V roku 1935 bola baroková budova Spišskej komory zdemolovaná, aby uvoľnila miesto pre nové finančné riaditeľstvo. Robotníci, ktorí poklad objavili mali sprvu tendenciu si ho privlastniť a rozpredať. Po prezradení ich zámeru však poklad v neporušenej zostave smeroval do Generálnej finančnej pokladnice v Bratislave, následne do Ústrednej štátnej pokladne v Prahe. V rokoch 1941-1942 bol poklad spracovaný numizmatickou odborníčkou Emanuelou Nohejlovou-Prátrovou v Národnom múzeu v Prahe. Nakoľko sa počas druhej svetovej vojny o poklad zaujímalo hneď niekoľko štátov (Prvá slovenská republika, Maďarské kráľovstvo, Tretia ríša), bol poklad v roku 1943 ukrytý na dvoch dobre utajovaných miestach mimo Prahu.
Do Košíc sa vrátil na výstavu v roku 1956 a potom až 1967, na jeho trvalé umiestnenie v meste pôvodu však neexistovali vhodné priestory. Preto bol v roku 1969 vybudovaný rozmerný trezor v podzemí hlavnej budovy Východoslovenského múzea. "Expozícia Košického zlatého pokladu" je sprístupnená verejnosti od roku 1970.
Kráľovský dom (Košice)

Kráľovský dom bol najvýznamnejšou svetskou (a teda nie cirkevnou) stavbou v stredovekých Košiciach. Bol majetkom uhorských kráľov ako vysunutá rezidencia. Slúžil na spravovanie kráľovských majetkov a na riadenie správy severovýchodného teritória Uhorského kráľovstva, označovaného "Predtisie", keďže tvorilo región severne od horného toku rieky Tisa, alebo "Partes Superioris", "Oberland" – Horné Uhorsko. 
Arpádovský kráľovský dom.
Predpokladá sa, že Kráľovský dom stál na území Košíc už koncom 12. storočia. Po vzniku kolonizačných Košíc s pevnou uličnou sieťou sa dostal dom do južného susedstva "Dolnej brány", nebol však súčasťou košického mestského opevnenia. Králi dom využívali na prechodné ubytovanie (1290 – Ondrej III., 1312 – Karol Róbert), vyberanie daní a správu majetkov. Na tento účel tu bola ustanovená v priebehu 13. storočia finančná inštitúcia – Kráľovská komora, ktorá je písomne doložená od roku 1297. Popri komore fungovala aj mincovňa, jej existenciu práve v kráľovskom dome, a teda mimo hradieb mesta, sa nepodarilo dokázať.
Luxemburský kráľovský dom.
V čase vrcholnostredovekej konjuktúry Košíc za kráľa Žigmunda Luxemburského bol vystavaný aj nový reprezentačný Kráľovský dom na Hlavnej ulici v susedstve radnice. Jeho výstavba sa datuje do rokov 1380 – 1392. Žigmund nechal Košice obkolesiť novou hradbou mestského opevnenia. Pri tejto príležitosti vydal v roku 1392 rozkaz starý arpádovský kráľovský dom, ktorý stál v ceste nových hradieb, zbúrať a jeho materiál využiť na opevňovacie práce. Podoba prvého ani druhého košického kráľovského domu nie je známa.
Kráľovský dom v novoveku.
V roku 1563 bol v Košiciach ustanovený Hornouhorský hlavný kapitanát s miestodržiteľskou funkciou pre teritórium Horného Uhorska. Jeho sídlom sa stal Kráľovský dom, ktorý kapitáni nazývali ako "Proviantný dom".
V rokoch 1604 – 1606, 1619 – 1926, 1644 – 1648 boli Košice súčasťou Sedmohradska. V tomto období bol Kráľovský dom sídlom sedmohradských kniežat a začal sa nazývať "Kniežacím domom". V roku 1619 vojaci Gabriela Betlena umučili v zadnom trakte domu Košických svätých mučeníkov. Betlen hostil v dome mnoho vyslancov a nechal ho prebudovať v renesančnom štýle. V roku 1626 sa tu konala okázalá svadba kniežaťa s princeznou Katarínou Brandenburskou.
V roku 1654 daroval Leopold I. Habsburský dom jezuitom, ktorý ho istý čas aj využívali. V roku 1657 bola založená v susednom objekte Košická univerzita, ktorá sa stala súčasťou širšieho jezuitského komplexu. Preň sa plánovala výstavba nového kostola na mieste nepostačujúceho Kráľovského domu. V roku 1671 bol preto zbúraný a na jeho mieste vystavaný ranobarokový Jezuitský kostol (tiež Univerzitný, dnes Premonštrátsky kostol).
Lassie (seriál z roku 1997)

Lassie je kanadský televízny seriál o rovnomennej kólii. Seriál má 54 častí a je remakom pôvodného seriálu z roku 1954. Prvýkrát bol uvedený v rokoch 1997 až 1999 na televíznych staniciach YTV (Kanada) a Animal Planet (USA).
Zoznam egyptológov

Toto je zoznam významných egyptológov. Egyptológ je archeológ, historik, jazykovedec alebo historik umenia, ktorý sa špecializuje na vedecké štúdium starovekého Egypta a jeho pamiatok, tj. na egyptológiu. V tomto zozname sa nachádzajú egyptológovia a sudanológovia, ktorí sú v tomto odbore habilitovaní a uznaní ako relevantní autori, alebo inak významne prispeli k egyptológii. Amatéri, samoukovia a ďalšie významné osobnosti v egyptológii, ktoré nie sú považované za vedcov, sú zoradení na konci v oddelenom zozname.
Zimný šesťuholník

Zimný šesťuholník je asterizmus, ktorý uľahčuje orientáciu na zimnej oblohe. Rozprestiera sa sčasti na severnej a sčasti na južnej oblohe, pretože ním prechádza svetový rovník.
Hoci sa nazýva šesťuholník, skladá sa paradoxne zo 7 hviezd. Dvojica hviezd Castor a Pollux totiž pre svoju blízkosť na oblohe predstavujú len jeden jeho vrchol. Najvyššie položená z nich je na severnej pologuli hviezda Capella, ktorá je ako jediná zo šesťuholníka v zemepisných šírkach Slovenska aj cirkumpolárna - nezapadajúca.
Hviezdy.
Prokyón a Sírius patria zároveň do ďalšieho asterizmu – Zimného trojuholníka.
Cassovia Hockey Cup

Cassovia Hockey Cup je hokejový turnaj, ktorý vznikol v auguste 2009 a bol spojený s 61. ročníkom Tatranského pohára, kvôli rekonštrukcii Popradskej AquaCity Hockey Arény. Premiérové víťazstvo získal domáci klub HC Košice.
Cassovia Hockey Cup a Tatranský pohár 2008

Individuálne ocenenia na turnaji.
Najlepší brankár - Július Hudáček (Košice)
Najlepší obranca - Ján Tabaček (Poprad) 
Najlepší strelec - Peter Bartoš (Vítkovice) 
Najproduktívnejší hráč - Stanislav Gron (Košice)
Mužská štvorhra na Pilot Pen Tennis 2009

Mužská štvorhra na Pilot Pen Tennis 2009 sa hrala ako súčasť Pilot Pen Tennis 2009 od 23. augusta do 29. augusta 2009. Titul získali nenasadení Rakúšania Julian Knowle a Jürgen Melzer, ktorí vo finále porazili nasadený pár č. 2 Bruno Soares, Kevin Ullyett 6-4 7-63. Pre Knowla to bol dvanásty a pre Melzera piaty titul vo štvorhre na okruhu ATP.
Skutky apoštolov

Skutky apoštolov (skratka "Sk"; ) je piata kniha Nového zákona, opisujúca obdobie vzniku a šírenia prvotnej kresťanskej Cirkvi, najmä činnosť apoštolov Petra a Pavla v 30. a 40. rokoch 1. storočia. Pôvodný názov knihy v starogréčtine je ΠΡΑΞΕΙΣ ΤΩΝ ΑΠΟΣΤΟΛΩΝ.
Názov knihy pochádza z cirkevnej tradície. Úplný názov knihy nie je výstižný, keďže sa nepopisujú skutky všetkých apoštolov, ale hovorí iba o Petrovi a Jánovi a hlavne o Pavlovi. Krátko sú spomenutí ešte Štefan, Filip, Barnabáš a Jakub mladší.
Charakteristika knihy.
Kniha začína venovaním Teofilovi podobne ako Evanjelium podľa Lukáša, ku ktorému sa autor výslovne hlási.
Kniha obsahuje veľký počet rozsiahlejších priamych rečí, ktoré sú ale pravdepodobne dielom autora, a niektoré časti hláv/kapitol 16, 20, 21 a 27-28 sú písané v prvej osobe množného čísla. Jedna skupina gréckych rukopisov obsahuje text knihy Skutkov s pomerne významnými odchýlkami v niekoľkých veršoch, tzv. "západný text", ktorý sa však väčšinou pokladá za mladší. V názoroch na jednotnosť knihy sa odborníci nezhodujú, zhodujú sa však väčšinou v tom, že Skutky apoštolov vznikli až po Lukášovom Evanjeliu, že obe napísal jeden autor, ktorý Pavlove listy síce nečítal, jeho učenie však poznal.
Autor v knihe nepodáva historický cieľ ale teologický - nezadržateľné šírenie evanjelia do celého sveta. Túto koncepciu ilustrujú udalosti, ktoré sa spomínajú v knihe.
Vznik a autorstvo.
Názov Skutky apoštolov sa prvý raz objavuje u Ireneja (pred 200) a knihu uvádzajú všetky zoznamy Nového zákona, začínajúc zlomkom Muratoriho. Najstarší zachovaný zlomok (papyrus P 48) je z 3. storočia.
Staršia tradícia predpokladala, že kniha vznikla bezprostredne po udalostiach, ktoré popisuje, t. j. približne v roku 65, a že ju napísal Lukáš, lekár a Pavlov spolupracovník, o ktorom, sa zmieňuje v Kol 4,14 ai. Pretože je však závislá na Lukášovom evanjeliu, ktoré asi vzniklo až po zborení chrámu v roku 70, pretože sa jej opis rady udalostí nezhoduje s Pavlovým opisom v jeho listoch, prikláňajú sa moderní autori skôr k neskoršiemu dátumu, niekedy v rokoch 70 – 90. 
Pre stotožnenie autora Evanjelia podľa Lukáša a Skutkov apoštolov s Lukášom z Kol 4,14 hovorí, že autor používa niekoľko odborných lekárskych termínov a snáď i to, že niektoré pasáže píše v prvej osobe množného čísla. Proti tomu hovoria náukové rozdiely medzi Skutkami apoštolov a Pavlom, odlišné opisy niektorých dôležitých udalostí i legendárny popis Pavlových činov na cestách. Autor však nikdy Pavla neoznačuje ako apoštola.
Ženská dvojhra na Pilot Pen Tennis 2009

Ženská dvojhra na Pilot Pen Tennis 2009 sa hrala ako súčasť Pilot Pen Tennis 2009 od 23. do 29. augusta 2009. Titul získala Dánka Caroline Wozniacka, ktorá vo finále porazila Rusku Jelenu Vesninovú 6-2 6-4. Bol to jej 6. titul v dvojhre na okruhu WTA.
Belvedere

Belvedere môže byť:
Belvedér

Belvedér (z fr. &lt; tal. "krásna vyhliadka") alebo staršie bellevue (z fr. "krásna vyhliadka") môže byť:
Belvedér môže byť:
Bellevue môže byť:
Lassie

Lassie môže byť:
Tomáš Rédey

Tomáš Rédey (nar. 1950) je štúdiový hudobník, známy ako gitarista a spevák progresívnej rockovej skupiny GATTCH. Jeho gitara znie v obrovskom množstve nahrávok popových spevákov sedemdesiatych a osemdesiatych rokov. Hral tiež v orchestri a dodnes sa živí hudbou (hlavne kompozíciou). Spolupracoval tiež s Mariánom Vargom (napr. album Na druhom programe sna).
Najnovším projektom je comeback skupiny GATTCH a kompozície v tanečnej šou Let's Dance. 
Referencie.
Zdroj informácií bol interview Lukáša Perného s Tomášom Rédeyom
Jú Jú Hakušo

Jú Jú Hakušo (, ) je japonská manga séria, ktorú napísal a ilustroval Jošihiro Togaši, a podľa ktorej vznikol aj populárny anime seriál. Manga pôvodne vychádzala každý týždeň v časopise Weekly Shonen Jump od firmy Shueisha. Pozostáva zo 175 kapitol rozdelených do 19 zväzkov. Manga Jú Jú Hakušo vyhrala ocenenie Shogakukan Manga Award za najlepšiu šónen mangu roku 1994.
Príbeh.
Jusuke Urameši je hlučný, 14-ročný pouličný delikvent, ktorý jedného dňa pri záchrane malého chlapca zomrie pod kolesami auta. Po smrti sa dozvie, že jeho obetavosť bola zbytočná, pretože chlapec by aj tak prežil. Po rôznych konfliktoch je však nakoniec oživený a stáva sa špeciálnym detektívom vo svete duchov. Postupným vývojom v príbehu sa k nemu pridávajú aj ďalší priatelia z ľudského ("Ningenkai"), démonského ("Makai") a duševného sveta ("Reikai") a spoločne bojujú proti ľuďom a démonom, ktorí sa snažia o nadvládu nad všetkými troma svetmi. Ako detektív sveta duchov sa postupne stretne v súboji proti netvorom ako sú napr. bratia Toguro, Sensui. Neskôr, keď zistí že je potomkom démona Raizena, vydáva sa do podsvetia, ktorý spolu s Hieiom a Kuramom (Joko Kurama) postupne ovládnu.
Cassovia Hockey Cup 2009

Cassovia Hockey Cup bol v pradí už druhým ročníkom v ktorom sa stretli extraligové muźstva z Liptovského Mikuláša, Trenčína, Bratislavy a domáci tým HC Košice ktorý obhajovali prvenstvo premierového ročníka.
Individuálne ocenenia na turnaji.
Najlepší brankár - Branislav Konrád (HC Slovan Bratislava)
Najlepší obranca - Ján Tabaček (HC Košice) 
Najlepší strelec - Rudolf Huna (HC Košice) 
Najproduktívnejší hráč - Rudolf Huna (HC Košice)
Pavel Váně

Pavel Váně (* 23. február 1949, Šumperk) je spevák, gitarista, skladateľ, aranžér a producent.
Pavel Váně začínal v roku 1963 so skupinou Beatmongers a v roku 1965 so skupinou Fellows. V roku 1966 sa stal členom brnianskej skupiny Synkopy '61. V roku 1968 sa stal, spolu so Zdeňkom Klukom, spoluzakladateľom formácie Progress Organization. V rokoch 1970 až 1971 hrá so skupinou Collegium Musicum (nahral so skupinou EP "Hommage à J.S.Bach/Ulica plná plášťov do dažďa"). Debut Progress Organization s názvom "Barnodaj" sa stal nielen najlepším albumom roku 1971 u nás, ale aj jedným zo zásadných albumov československého bigbítu. V roku 1976 nahráva Pavel Váně sólový album "Mauglí" s niektorými spoluhráčmi z Progress Organization. Neskôr pôsobil v rôznych sprievodných zoskupeniach, medzi nimi v kapele súrodencov Ulrychovcov, Marthy a Teny Elefteriadu či Boba Frídla. V roku 1978 hral so skupinou Progres 2, vydali rockovú operu "Dialog s vesmírem" (1980). V roku 1981 založil vlastnú formáciu Bronz. V roku 1978 vzniká rocková opera Dialog s vesmírem – audiovizuálny program. Na tomto projekte spolupracovali významní výtvarníci a umelci svojej generácie. Po odchode z Progresu založil skupinu Bronz (Pavel Váně, Karel Horký, Richard Lašek). Po rôznych zákazoch, ktoré viedli k ukončeniu jej činnosti, vystupuje sólovo, neskôr v rôznych formáciách, najdlhšie s „heavy-folkovou“ skupinou Bowle (Pavel Váně, Jiří Vondrák, Richard Lašek). Po roku 1989 sa venoval podnikateľskej činnosti, postavil vlastné nahrávacie štúdio a založil vydavateľstvo Bronz Records. V roku 1992 stál pri obnovení činnosti skupiny Progres, od tej doby je tiež jej kapelníkom. Skladá, nahráva scénickou hudbu a venuje sa producentskej činnosti. Vystupuje tiež občas s obnovenou skupinou Bronz, častejšie s akustickou zostavou VKV (Váně, Kopřiva, Vondrák).
V roku 2008 oslávil 40 rokov umeleckej činnosti so svojou skupinou Progres / Progres 2, dvoma koncertami v brnianskom Semilasse. Z týchto koncertov vznikol televízny záznam, ktorý bol vydaný tiež na DVD.
Ženská štvorhra na Pilot Pen Tennis 2009

Ženská štvorhra na Pilot Pen Tennis 2009 sa hrala ako súčasť Pilot Pen Tennis 2009 od 23. do 29. augusta 2009. Titul získali Španielky Nuria Llagosterová Vivesová a María José Martínezová Sánchezová, ktoré vo finále porazili český pár Iveta Benešová, Lucie Hradecká 6-2 7-5. Pre N. Vivesovú to bol 11. a pre M. Sánchezovú tiež 11. titul vo štvorhre na okruhu WTA.
Sinuhe

Sinuhe môže byť:
Jana II. (Navarra)

Jana II. (* 28. január 1312 – † 6. október 1349, Navarra) bola v rokoch 1328 až 1349 navarrskou kráľovnou. Bola jedinou dcérou francúzskeho kráľa Ľudovíta X. (v Navarre panoval ako Ľudovít I.) a jeho prvej manželky Margaréty Burgundskej.
Zamietnutie nástupníckych práv vo Francúzsku.
Po smrti svojho otca a nevlastného brata Jána I., ktorí obaja zomreli v roku 1316, bola vylúčená z nástupníctva a novým kráľom sa stal jej strýko Filip V. (v Navarre vládol ako Filip II.), brat Ľudovíta X. a syn Filipa IV..
Filip sa dostal k vláde z niekoľkých dôvodov – Jana bola v tom čase veľmi mladá, ďalej spochybnil, že je dcérou Ľudovíta X. a navyše vládnuce vrstvy boli toho názoru, že ženy by nemali mať dovolené, aby mohli Francúzsku vládnuť. Tento posledný dôvod sa však nemohol uplatniť v Navarre, pretože tam už existoval precedens, ktorý povoľoval aj ženám nastúpiť na trón.
Po Filipovi V. nastúpil na trón ďalší strýko (brat Filipa V. a Ľudovíta X.) Jany II. Navarreskej, Karol IV. (v Navarre vládol ako Karol I.), ktorý zomrel v roku 1328. Po jeho smrti už neboli žiadny ďalší dediči trónu, ktorí by boli v priamej príbuzenskej línii s Filipom IV. Na trón si však úspešne nárokoval vzdialený príbuzný Filip, ktorý bol synom mladšieho brata Filipa IV., Karola z Valois. Tým predbehol v nástupníctve nielen Janu, ako priamu nástupníčku, ale aj niekoľko ďalších žien, ktoré boli v bližšom príbuzenskom vzťahu k Filipovi IV., ako on. Na trón nastúpil ako Filip VI..
Navarrská kráľovná.
Jana sa stala navarrskou kráľovnou vďaka zmluve s Filipom VI., ktorý nebol potomkom skoršieho navarrského kráľa Garciu Ramíreza, a teda nemohol vystúpiť proti ženským následníkom trónu v Navarre. Jana sa v zmluve musela vzdať svojho nároku na francúzsky trón a aj majetkov svojej starej mamy vo francúzskych regiónoch Brie a Champagne, ktoré boli spojené s francúzskymi kráľovskými panstvami. Ako náhradu získala panstvá Angoulême, Mortain a časť Cotentinu (Longueville). Neskôr vymenila panstvo Angoulême za tri majetky vo Vexine – Pontoise, Beaumont-sur-Oise, a Asnière-sur-Oise.
Ako navarrská kráľovná vládla až do svojej smrti v roku 1349. Vládla spolu s manželom, Filipom III.. Filip bol taktiež aj Évreuxským grófom ako dedič grófa Ľudovíta z Évreux (ten bol mladším synom francúzskeho kráľa Filipa III.). Vďaka jeho zdedenými územiami spolu s Janinými majetkami v Normandii a jej právami v Champagne, mali manželia rozsiahle majetky v severnom Francúzsku.
Jana a Filip mali spolu osem detí. Jej nástupcom sa stal ich syn Karol II.. Ich dcéra Blanka d'Evreux sa stala druhou manželkou francúzskeho kráľa Filipa VI..
Francúzsky trón v rukách Janiných potomkov.
Hoci Jana nikdy nezískala francúzsky trón, jej potomkovia a dediči, navarrskí králi, nakoniec získali francúzsku korunu, keď Henrich IV. zdedil o dve storočia neskôr (v roku 1589) trón. Všetci ďalší francúzski králi mali už Janinu krv a boli jej potomkami.
Protifašistický bojovník

Protifašistický bojovník je aktívny odporca fašizmu. V bežnej reči sú za protifašistických bojovníkov považovaní aj odporcovia nacizmu.
Na Slovensku.
Za protifašistického bojovníka sa na Slovensku označuje hlavne osoba, ktorá sa zapojila do protinacistického odboja, alebo počas Slovenského národného povstania aktívne podieľala na bojoch proti nacistickým vojskám a ich spojencov na území Slovenska. Sú sem zaraďovaní aj vojaci 1. čs. armády, vojakov bojujúcich po boku Červenej armády (Prvý česko-slovenský armádny zbor v ZSSR), príslušníkov letectva, partizánov a mnohých iných. 
Ako protifašistický bojovník sa označuje aj nepriamy účastník bojov, ktorý napomáhal aktívnym bojovníkom.
Ladislav Berka

Ladislav Berka (* 19. apríl 1910, Bardejov – † 16. máj 1966) bol slovenský zberateľ východoslovenských piesní, hudobník a organizátor.
Študoval na meštianskej škole v Bardejove, na hudobnej škole v Košiciach. V roku 1944 sa presťahoval do Šenkvíc, v roku 1947 tu založil hudobné vydavateľstvo Slaviaton, vytvoril spevokol, tanečnú skupinu, pracoval s dychovou hudbou atď. Zámer zozbierať a vydať ľudové piesne zrealizoval len čiastočne. Záujem o ľudovú pieseň sa preniesol aj do jeho kompozičnej práce. Jeho tvorba sa odhaduje na viac ako 150 skladieb.
US Open 2009

US Open 2009 bol grandslamový tenisový turnaj, ktorý sa uskutoční od 31. augusta do 14. septembra 2009 na otvorených dvorcoch s tvrdým povrchom USTA Billie Jean King National Tennis Center vo Flushing Meadows, New York.
Seniori.
Dvojhra mužov.
 Juan Martin del Potro vs. Roger Federer  3-6 7-65 4-6 7-64 6-2
Dvojhra žien.
 Kim Clijstersová vs. Caroline Wozniacka  7-5 6-3 
Štvorhra mužov.
 Lukáš Dlouhý / Leander Paes vs. Maheš Bhupáthí / Mark Knowles  3-6 6-3 6-2 
Štvorhra žien.
 Serena Williamsová / Venus Williamsová vs. Cara Blacková / Liezel Huberová  6-2 6-2
Zmiešaná štvorhra.
 Carly Gullicksonová / Travis Parrott vs. Liezel Huberová / Maheš Bhupáthí  6-3 6-4
Juniori.
Chlapčenská dvojhra.
 Bernard Tomic vs. Chase Buchanan  6-1, 6-3 
Dievčenská dvojha.
 Heather Watsonová vs. Jana Bučinová  6-4, 6-1 
Chlapčenská štvorhra.
 ' / ' vs. / , 
Diečenská štvorhra.
 ' / ' vs. / ,
Majster Alexander

Majster Alexander bol stredoveký staviteľ. V roku 1505 – 1508 staval radnicu v Bardejove. Sčasti jeho dielom je pravdepodobne aj súčasne stavaná radnica v Levoči – dispozičný variant bardejovskej radnice. Prišiel z dielní, v ktorých si osvojil talianske renesančné formy, ale spájal ich ešte do neskorogotickej výrazovej skladby.
Haka

Haka je rituálny bojový pokrik a tanec novozélandského národného tímu v ragby - takzvaných All Blacks. Pôvod má v rovnomennom bojovom tanci domorodých novozélandských Maoriov. Cieľom je dodať hráčom odvahu, silu a jednotu do zápasu so súperom. Haku predvádzajú všetci hráči pred začiatkom takmer každej hry. 
Haka má svoju presnú choreografiu. Pohyby rovnako ako aj bojový pokrik sú synchronizované a hráči pri nich vystupujú ako uniformná skupina s jedným vodcom. Tím zaujíma počas haky pozíciu na svojej polovici ihriska blízko k stredovej čiare. Hráči sú tvárou otočení smerom k súperovi. Rituálna mimika, gestikulácia a pokrik takisto smerujú k súperovým hráčom. 
Hoci Haka existuje mimo rámec oficiálnych pravidiel ragby, obmedzenia sú dané iba zriedka. Usporiadateľom zápasu, súperom, rovnako ako aj fanúšikom protivníka je zväčša tolerovaná.
Elnec

Elnec je slovenský výrobca programátorov obvodov so sídlom v Prešove. Programátory firmy Elnec sú predávané online, alebo prostredníctvom zmluvných distribútorov vo viac ako 40 krajinách sveta. 
História.
Firma Elnec bola založená v roku 1991, pričom začala s tromi zamestnancami. V súčasnosti má firma viac ako 50 zamestnancov a 20 externých pracovníkov. Firma bola a je orientovaná na vývoj a výrobu vývojových prostriedkov ako sú programátory obvodov, emulátory, simulátory a logické analyzátory. Programátory obvodov sú v súčasnosti hlavným výrobkom spoločnosti. Firma je orientovaná proexportne.
Súčasná produkcia.
Produkcia firmy Elnec sa dá rozdeliť do niekoľkých skupín:
Ak je to technicky možné, firma pridáva do SW nové obvody aj pre už nevyrábané výrobky. Softvérová a hardvérová podpora výrobkov je zvyčajne ukončovaná až desať rokov po skončení výroby. 
Programátory firmy Elnec sa predávajú hlavne online a cez zmluvných distribútorov. Firma spolupracuje s ODM partnermi BK Precision (USA), Grifo (Taliansko), Dataman (UK, USA). Elnec programátory sa nachádzajú v ponuke viacerých známych katalógových distribútorov elektroniky a elektrosúčiastok napr. Conrad, Schuricht (Nemecko), Distrelec (Švajčiarsko), Mouser, Newtek, (USA) a iných.
Deň nezávislosti (USA)

Deň nezávislosti () je štátny sviatok USA - výročie prijatia Deklarácie nezávislosti USA dňa 4. júla 1776 na druhom kontinentálnom kongrese vo Philadelphii. Deklarácia nezávislosti USA proklamovala nezávislosť trinástich amerických kolónií od Veľkej Británie, právo ľudí na život, slobodu a rovnosť. Deň nezávislosti sa každoročne veľkolepo oslavuje.
Mužská dvojhra na US Open 2009

Mužská dvojhra na US Open 2009 sa hrala ako súčasť US Open 2009 od 31. augusta do 13. septembra 2009. Titul získal Argentínčan Juan Martín del Potro, ktorý vo finále porazil Švajčiara Rogera Federera , 5, , 4, . Bol to jeho prvý grandslamový titul a 7. titul v dvojhre na okruhu ATP.
Štátna príslušnosť hráčov v hlavnej časti.
18: USA
13: Nemecko a Španielsko
12: Francúzsko
8: Argentína a Rusko
5: Austrália a Taliansko
3: Švajčiarsko, Brazília, Srbsko, Česko, Belgicko, Chorvátsko a Čile
2: Ekvádor, Portugalsko
1: ďalších 21 krajín
Nasadenie.
Nižšie je zoznam nasadených hráčov.
Deň nezávislosti

Deň nezávislosti môže byť:
Azoospermia

Azoospermia (z starogr. "zoon" "živý tvor" a "σπέρμα", "spérma", „semeno“, zo slovesa σπείρειν, "speírein" „siať“) je ochorenie, pri ktorom sa v ejakuláte muža nenachádzajú spermie.
Independence Day

Independence Day môže byť:
Veľvyslanec Spojených štátov na Slovensku

Mimoriadny a splnomocnený veľvyslanec Spojených štátov na Slovensku () je najvyšší predstaviteľ veľvyslanectva Spojených štátov na Slovensku. Táto funkcia vznikla 22. novembra 1993 vymenovaním Theodorea E. Russella, po tom, čo 4. januára 1993 došlo k premene konzulátu na veľvyslanectvo. 
Spojené štáty uznali Slovenskú republiku za nezávislý zvrchovaný štát v deň jej vzniku, 1. januára 1993. Do júla 1993 viedol veľvyslanectvo chargé d'affaires ad interim Paul Hacker, následne od 7. júla do 16. decembra 1993 chargé d'affaires Eleanor B. Sutterová.
19. marca 2019 Biely dom ohlásil, že nominoval Bridget A. Brinkovú za nástupníčku Adama Sterlinga vo veľvyslaneckej funkcii. Svoje poverovacie listiny odovzdala 20. augusta 2019 prezidentke Zuzane Čaputovej.
26. mája 2022 bolo oznámené, že prezident Biden ako nástupcu Bridget Brink navrhol diplomata Gautama A. Ranu.
Desaťprstová hmatová metóda

Desaťprstová hmatová metóda je metóda písania textu na písacom stroji alebo klávesnici počítača desiatimi prstami. Ide o najefektívnejší ručný spôsob písania znakov na normalizovanej klávesnici. Trénovaní jedinci dosahujú pri desaťminútovom teste - diktáte - 200-400 úderov za minútu. 
Základný prstoklad na klávesnici.
Skoro na každej novšej klávesnici je na klávesoch F a J malá vyvýšenina, aby sa dala nahmatať ukazovákmi oboch rúk na určenie základnej pozície prstokladu.
Strojopis

Strojopis alebo staršie daktylografia je:
Vyučuje sa často ako predmet najmä na viacerých stredných školách.
Najznámejšie metóda strojopisu na písacom stroji alebo počítačovej klávesnici je hmatová metóda, špecificky tzv. desaťprstová hmatová metóda.